Filipo la 4-a (Francio)

Filipo la 4-a de Francio, alinomita Filipo la Bela (franclingve Philippe IV aŭ Philippe le Bel) (naskiĝis en 1268, mortis la 29-an de novembro  1314) estis reĝo de Francio ekde 1285 ĝis sia morto.

 Vivo 
Membro de la kapetida dinastio, Filipo naskiĝis en 1268 en la kastelo de Fontainebleau, en Seine-et-Marne. Li estis la filo de Filipo la 3-a kaj de Izabela de Aragono. La juna viro estis alinomita la Belo pro sia belaspekteco. Kiel reĝo, Filipo provis plifortigi la francan monarkion per ĉiuj eblaj metodoj. Li bazis sian potencon, male de siaj antaŭuloj, sur vasta burokrataro de juristoj. Li edziĝis kun reĝino Johana de Navaro la 16-an de aŭgusto 1284.

Je la 13-a de oktobro 1307, preskaŭ ĉiuj Templanoj de Francio estis sammomente arestitaj de la reĝo, kiu volis malfortigi tiun potencegan organizon kaj akiri ĝiajn grandajn riĉaĵojn. La estro de la Templanoj, Jacques de Molay, brulis sur ŝtiparo kun Geoffrey de Charnay en 1314.

La reĝado de Filipo simbolas la progresan falon de la papo kiel granda eŭropa potenco. La reĝo mortis dum ĉaso kaj lia tombo troviĝas en la baziliko de Saint-Denis.

Kategorio:Rektaj kapetidoj
Kategorio:Francaj reĝoj
Kategorio:Homoj ekskomunikitaj de romkatolika eklezio